Jegyzőkönyv  

Készült: 2014. április 29-én az Önkormányzati Hivatal tanácstermében a Képviselő-testület nyilvános ülésén.

Jelen vannak:  Németh László polgármester



 Varga Attila alpolgármester



 Kovács Lászlóné



 Milon László



 Boskóné Dr Tabányi Annamária aljegyző

Németh László polgármester: Köszönti a megjelenteket, megállapítja, hogy a képviselő-testület határozatképes, mert 5 főből 4 fő megjelent. Megnyitja az ülést 16 óra 30 perckor.

Javaslatot tesz az ülés napirendjére az alábbiak szerint:
Napirend:

1./ Kunpeszér Község Önkormányzat 2013. évi költségvetésének végrehajtásáról és a pénzmaradvány elfogadásáról szóló rendelet elfogadása

Előadó: polgármester

2./A Szervezeti és Működési Szabályzat módosítása

Előadó: polgármester

3./A Kunpeszéri Napközi Otthonos Óvoda alapító okiratának módosítása

Előadó:polgármester
4./ 2013. évi belső ellenőri összefoglaló jelentés elfogadása

Előadó: polgármester

5./  Egyéb ügyek

Előadó:polgármester

A Képviselő-testület az ismertetett napirendet 4 igen szavazattal elfogadta és az alábbi határozatot hozta:

Kunpeszér Község Önkormányzat Képviselő-testületének
48/2014.(IV.29.) határozata
Napirend elfogadása

Kunpeszér Község Önkormányzat Képviselő-testülete 2014. április 29. napján megtartott ülésének napirendjét a következők szerint határozza meg:

1./ Kunpeszér Község Önkormányzat 2013. évi költségvetésének végrehajtásáról és a pénzmaradvány elfogadásáról szóló rendelet elfogadása

Előadó: polgármester

2./A Szervezeti és Működési Szabályzat módosítása

Előadó: polgármester

3./A Kunpeszéri Napközi Otthonos Óvoda alapító okiratának módosítása

Előadó:polgármester
4./ 2013. évi belső ellenőri összefoglaló jelentés elfogadása

Előadó: polgármester

5./  Egyéb ügyek

Előadó:polgármester

I.Napirendi pont tárgyalása

1./ Kunpeszér Község Önkormányzat 2013. évi költségvetésének végrehajtásáról és a pénzmaradvány elfogadásáról szóló rendelet elfogadása
Előadó: polgármester
(Írásos előterjesztés a jkv. 1. sz. melléklete)

Németh László polgármester ismerteti az írásos előterjesztésben foglaltakat. Elmondja, hogy az önkormányzati feladatellátás 2012. évben a körültekintő és takarékos gazdálkodásnak köszönhetően zavartalan volt. Kötelező feladataink ellátásának eleget tettünk.

Kérdezi kérdés, hozzászólás van-e, amennyiben nincs felteszi szavazásra a rendelet-tervezetet.

A Képviselő-testület 4 igen szavazattal – ellenszavazat nélkül – megalkotja Kunpeszér Község Önkormányzata Képviselő-testületének 7/2014.(V.09.) önkormányzati rendeletét Kunpeszér Község Önkormányzata 2013. évi költségvetésének végrehajtásáról és a pénzmaradványának elfogadásáról.

(rendelet a jkv. 2. számú melléklete)
II.Napirendi pont tárgyalása

A Szervezeti és Működési Szabályzat módosítása

Előadó: polgármester

(Írásos előterjesztés a jkv. 3. sz. melléklete)

Németh László polgármester ismerteti az írásos előterjesztésben foglaltakat. Elmondja, hogy
az önkormányzat által ellátott feladatok szakfeladatok szerinti besorolása felsorolását a Képviselő-testület a Szervezeti és Működési Szabályzatáról szóló 7/2012.(II.15.) rendeletének 10/2012.(IV.25.) módosító rendeletével fogadta el. 

2014. január 1-től ismét módosult:

- az államháztartásról szóló 2011. évi CXCV. törvény (a továbbiakban: Áht.) 

- az államháztartásról szóló 368/2011.(XII.31.) Korm. rendelet (a továbbiakban: Ávr.)

és megjelent:

- a kormányzati funkciók, államháztartási szakfeladatok és szakágazatok osztályozási rendjéről szóló 68/2013.(XII.29.) NGM rendelet (a továbbiakban: NGM rendelet)

A hivatkozott jogszabályok új alapokra helyezték az önkormányzati szektor könyvvezetési feladatait. Bevezetésre került a kormányzati funkció, az Ávr. értelmében a továbbiakban a költségvetési szervek alaptevékenységét ezen kódokkal kell szerepeltetni.
A szakfeladatrend már nem szerepelhet a dokumentumokban.. 
Javasolja a képviselő-testületnek, hogy az SZMSZ módosítását a kormányzati funkcióknak való megfeleltetésre tekintettel a tervezet szerint fogadja el.
A Képviselő-testület 4 igen szavazattal – ellenszavazat nélkül – megalkotja Kunpeszér Község Önkormányzata Képviselő-testületének 8/2014.(V.09.) önkormányzati rendeletét a szervezeti és működési szabályzatról szóló 7/2012.(II.16.) önkormányzati rendelet módosításáról
(rendelet a jkv.4. számú melléklete)
III.Napirendi pont tárgyalása

A Kunpeszéri Napközi Otthonos Óvoda alapító okiratának módosítása

Előadó:polgármester

(Írásos előterjesztés a jkv. 5. sz. melléklete)
Németh László polgármester ismerteti az írásos előterjesztésben foglaltakat. Elmondja, hogy
az Ávr. 180. §-a szabályozza, hogy a költségvetési szervek alapító okirataiban szereplő alaptevékenységek kormányzati funkció szerinti besorolását miként és milyen határidővel kell elvégezni.A hivatkozott jogszabályok új alapokra helyezték az önkormányzati szektor könyvvezetési feladatait. Bevezetésre került a kormányzati funkció, az Ávr. értelmében a továbbiakban a költségvetési szervek alaptevékenységét ezen kódokkal kell szerepeltetni.A szakfeladatrend már nem szerepelhet az alapító okiratokban. Az NGM rendelet 5. számú melléklete alapján felül kell vizsgálni az intézmények szakágazati jelét is. 
Az Ávr. módosítása értelmében megszűnt a költségvetési szervek gazdálkodási besorolása így már nem kell szerepeltetni, hogy „önállóan működő”, vagy „önállóan működő és gazdálkodó” költségvetési szervi besorolást. 

Költségvetési szervenként határozatban kell elfogadni a módosító okiratot, és az egységes szerkezetű alapító okiratot. 

A költségvetési szerv irányító szerve gondoskodik a költségvetési szerv alaptevékenységei kormányzati funkciók szerinti besorolására vonatkozó, jogszabályban meghatározott adatok alapító okiratban történő módosításáról.
A költségvetési szerv alapító okiratának a módosítására vonatkozó törzskönyvi bejegyzések 2014. január 1-jétől hatályosak.
Javasolja az óvoda alapító okiratát a határozattervezet melléklete szerint elfogadni.
A Képviselő-testület 4 igen szavazattal – ellenszavazat és tartózkodás nélkül - az alábbi határozatot hozta:

Kunpeszér Község Önkormányzat Képviselő-testületének
49/2014.(IV.29.) határozata
Kunpeszéri Napköziotthonos Óvoda alapító okiratának módosítása és egységes szerkezetben történő elfogadása
    H a t á r o z a t
Kunpeszér Község Önkormányzatának Képviselő-testülete megtárgyalta a polgármester fenti tárgyban készült előterjesztését, és az alábbi határozatot hozza:

1. A Képviselő-testület a Kunpeszéri Napközi Otthonos Óvoda Alapító okiratának módosítását a határozat 1. melléklete szerint elfogadja.

2. A Képviselő-testület a Kunpeszéri Napközi Otthonos Óvoda módosításokkal egységes szerkezetbe foglalt, a határozat 2. melléklete szerinti Alapító okiratát jóváhagyja.

3. A Képviselő-testület felhatalmazza Kunpeszér Község Polgármesterét, hogy intézkedjen a változás Magyar Államkincstár Bács-Kiskun Megyei Igazgatóságához történő bejelentéséről.

Felelős: Polgármester

Határidő: azonnal

IV.Napirendi pont tárgyalása

2013. évi belső ellenőri összefoglaló jelentés elfogadása
(Írásos előterjesztés a jkv. 6. sz. melléklete)

Németh László polgármester ismerteti az írásos előterjesztésben foglaltakat. Elmondja, hogy a belső ellenőrzési összefoglaló jelentést a polgármester a zárszámadással egyidejűleg terjeszti a képviselő-testület elé, a tavalyi évben a helyi adóztatás volt a belső ellenőrzés tárgya. Kérdezi kérdés, hozzászólás van-e, amennyiben nincs, javasolja a 2013. évi belső ellenőri összefoglaló jelentés elfogadását.
 . A Képviselő-testület 4 igen szavazattal az alábbi határozatot hozza:

Kunpeszér Község Önkormányzat Képviselő-testületének

50/2014.(IV.29.) határozata

Tárgy: 2013. évi belső ellenőri összefoglaló jelentés 

1./A Képviselő-testület úgy határoz, hogy  a belső ellenőri 2013. évi éves összefoglaló jelentést elfogadja.

2./ A Képviselő-testület megbízza a polgármester a további teendők ellátásával.
Határidő: 2014. április 30.

Felelős:

· Németh László polgármester

· Boskóné Dr. Tabányi Annamária aljegyző

V.Napirendi pont tárgyalása

Egyéb ügyek

Előadó:Németh László polgármester

Németh László polgármester elmondja, hogy 

2014. május7-ére javasolja tenni az óvodai beíratkozás időpontját

. A Képviselő-testület 4 igen szavazattal az alábbi határozatot hozza:

Kunpeszér Község Önkormányzat Képviselő-testületének

51/2014.(IV.29.) határozata

Tárgy: Óvodai beiratkozás időpontjának meghatározása
1./A Képviselő-testület úgy határoz, hogy  a nemzeti köznevelésről szóló 2011. évi CXC. törvény 83.§ (2) bekezdése alapján Kunpeszéri Napközi Otthonos Óvodában a 2014/2015 nevelési évben a beiratkozás időpontja: 2014. május 7. 8-16 óra.
Határidő: 2014. azonnal

Felelős:Németh László polgármester

-Az Áht. 29/A.§ szerint a helyi önkormányzat évente, legkésőbb a költségvetési rendelet elfogadásáig határozatban állapítja meg  
> „a) a Stabilitási tv. 45. § (1) bekezdés a) pontjában kapott felhatalmazás alapján kiadott jogszabályban meghatározottak szerinti saját bevételeinek és
> b) a Stabilitási tv. 3. § (1) bekezdése szerinti adósságot keletkeztető ügyleteiből eredő fizetési kötelezettségeinek

> a költségvetési évet követő három évre várható összegét.”A hiányosság pótlása érdekében javasolja a kiküldött tervezetnek megfelelően a határozat elfogadását.
. A Képviselő-testület 4 igen szavazattal az alábbi határozatot hozza:

Kunpeszér Község Önkormányzat Képviselő-testületének

52/2014.(IV.29.) határozata

Adósságot keletkeztető ügyletekből eredő fizetési kötelezettségek meghatározása

Kunpeszér Község Önkormányzatának Képviselő-testülete az Áht. 29. § (3) bekezdésében foglaltak alapján az önkormányzat saját bevételeinek, valamint a Stabilitási tv. 3. § (1) bekezdése szerinti adósságot keletkeztető ügyleteiből eredő fizetési kötelezettségeinek a költségvetési évet követő három évre várható összegét az alábbiakban foglaltak szerint állapítja meg:

Saját bevételek összege:



Saját bevétel 50 %-a

2014. évben


6.500 eFt


3.250 eFt

2015. évben


6.600 eFt


3.300 eFt

2016. évben


6.700 eFt


3.350 eFt

2017. évben


6800 eFt


3.400 eFt

Adósságot keletkeztető ügyletekből eredő fizetési kötelezettségek:

Kunpeszér Község Önkormányzatának nincs adósságot keletkeztető ügyletből fizetési kötelezettsége.

A megállapított összegek alapján az önkormányzat megfelel a Stabilitási törvény 10. § (3) bekezdésében foglalt követelményeknek, amely szerint:

„az önkormányzat 3. § (1) bekezdése szerinti adósságot keletkeztető ügyletből származó tárgyévi összes fizetési kötelezettsége az adósságot keletkeztető ügylet futamidejének végéig egyik évben sem haladja meg az önkormányzat adott évi saját bevételeinek 50 %-át.” 

A Képviselő-testület hitelfelvételt nem tervez 2014. évben.

Határidő: azonnal

Felelős:
· Németh László polgármester

Mivel az ülésnek több napirendje, kérdés és hozzászólás nem volt, a polgármester azt 8 óra 45 perckor bezárta.

Km.f.

 


Németh László                            

       Boskóné Dr. Tabányi Annamária


polgármester                                  

               aljegyző
